Source: http://docplayer.fi/2508205-Tyovoimatutkimuksen-kasikirja.html
Timestamp: 2016-10-24 23:44:21+00:00
Document Index: 7900604

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

1 Työvoimatutkimuksen käsikirja Teksti: Mirja Tiisanoja, Osmo Peltola, Laura Hulkko, Heidi Melasniemi-Uutela, Veli Rajaniemi, Päivi Keinänen -- Valokuva: Christer Nyman2 Sisällys Käsikirjan päivitys 1.2 Tiivistelmä työvoimatutkimuksesta 2 YLEISTÄ 2.1 Taustaa 2.2 Käyttötarkoitus 3 OTOS 4 TULOSTEN JULKAISEMINEN 5 YLEISTÄ KENTTÄTYÖSTÄ 5.1 Tutkimusviikko ja kenttätyöaika 5.2 Haastattelutapa 5.3 Haastattelukerrat 5.4 Kohdelomake 5.5 Yhteys- ja kontaktitietojen merkintä 5.6 Suorat ja sijaishaastattelut 5.7 Siirrot 5.8 Kadon merkitseminen 5.9 Tutkimuksen keskeyttäminen 5.10 Seuraavien kertojen esittely 5.11 Lisätutkimukset / lisäkysymykset 5.12 Laskutus 5.13 Yhteyshenkilöt Tilastokeskuksessa 6 KENTTÄTYÖVAIHEET 6.1 Kohdelomakkeet haastattelijoille 6.2 Kohdekirjeet haastateltaville 6.3 Otoksen ja lomakkeen nouto 6.4 Kohdehenkilöiden tavoittaminen / jäljittäminen 6.5 Varsinainen haastattelu 6.6 Aineiston palautus 6.7 Tiivistelmä kenttätyövaiheista 7 KESKEISIMMÄT MÄÄRITELMÄT vuotiaan väestön jakautuminen toiminnan mukaan vuonna Kuukausittain tehtävän työvoimatutkimuksen tietosisältö 8 HAASTATTELUN KULKU 8.1 Yleistä kysymyksistä ja CATI-lomakkeen rakenne 8.2 Lomakkeelle siirtyminen 8.3 Haastattelun päättäminen3 9 ESITÄYTETTÄVÄT KYSYMYKSET 9.1 Kysymykset, joihin esitäytetään vastaustietoja 2 5-kierroksilla 9.2 Kokonaan poisjääviä kysymyksiä 2 5. kierroksilla 10 KYSYMYSKOHTAISET OHJEET: KAIKKI VUOTIAAT 11 KYSYMYSKOHTAISET OHJEET: TYÖLLISET 12 KYSYMYSKOHTAISET OHJEET: EI-TYÖLLISET 12.1 Aikaisempi ansiotyö 12.2 Työn etsiminen ja työhön käytettävyys ym. 13 KYSYMYSKOHTAISET OHJEET: AMMATTILIITTOON KUULUMINEN 14 KYSYMYSKOHTAISET OHJEET: KOULUTUS 14.1 Suoritettu koulutus 14.2 Koulutus neljän viikon aikana 15 KOTITALOUSOSA 15.1 Yleistä kotitalousosasta Tutkimuksen otos ja kenttätyöaika Haastateltavien tavoittaminen ja siirrot Sijaisvastaajan käyttö Katojen merkitseminen Lomakkeen rakenne 15.2 Kysymyskohtaiset ohjeet Kotitalouden muodostamisosa Henkilöhaastattelu Liitteet 1. Kohdekirjeet 2. Mallilomake 3. Kysymysluettelo 4. Aikataulu 5. Rotaatioryhmät ja tutkimuskerrat 6. Kohdelomake 7. Esite 8. Työvoimatutkimuksen toimialakoodit (TOL 2002) alkaen 9. Työvoimatutkimuksen tärkeimmät käyttäjät ja käyttötarkoitukset4 Sivu Työvoimatutkimuksen käsikirja 1.1 Käsikirjan päivitys Tämä kansio sisältää työvoimatutkimuksen työohjeet. Työvoimatutkimuksen projektikoodi on TY81H. Työohjeen kunkin sivun vasempaan yläreunaan on merkitty sivun tekopäivämäärä. Haastattelijoille lähetetään tarvittaessa uusia sivuja / korjaussivuja lisättäväksi käsikirjaan. 1.2 Tiivistelmä työvoimatutkimuksesta Työvoimatutkimus on joka kuukausi tehtävä haastattelututkimus. Tutkimuksen tarkoituksena on mitata ansiotyön tekemistä, työttömyyttä ja työaikaa. Tiedot kysytään vuoden jokaiselta viikolta. Tutkimuskuukaudet muodostetaan täysien viikkojen perusteella 4 5 viikon pituisista jaksoista. Kuukausittain on mukana vuotiaita Samat henkilöt ovat mukana viisi kertaa. Tutkimuksen tulosten avulla pystytään selvittämään työmarkkinoiden tilannetta ja siinä tapahtuvia muutoksia. Tulokset julkaistaan kuukausi-, neljännesvuosi- ja vuosijulkaisuina. Kunkin viikko-otoksen haastattelut tehdään noin kahden viikon aikana ensisijaisesti puhelimitse. Kaikkia tietoja ei kysytä joka kuukausi. Osa tiedoista, esimerkiksi vuoden takainen toiminta, kysytään vain 2. vuosineljänneksellä. Jotkut tiedot, kuten kotitalousosan tiedot kysytään vain osaotokselta. Työvoimatutkimuksen osana tehdään ns. ad hoc -lisätutkimus, jonka aihe vaihtuu vuosittain. Se tehdään joko yhdelle osaotokselle kautta koko vuoden tai koko otokselle toisella vuosineljänneksellä. Vuoden 2005 ad hoc -lisätutkimus käsittelee työn ja perheen yhteensovittamista ja se tehdään kaikille viidettä kertaa työvoimatutkimuksessa mukana oleville.. Työvoimatutkimuksen yhteydessä voidaan tehdä ad hoc -tutkimuksen lisäksi myös muita lisätutkimuksia.5 Sivu Yleistä 2.1 Taustaa Suomessa on tehty kuukausittaista työvoimatutkimusta vuodesta 1959 lähtien aluksi postikyselynä. Vuonna 1983 kuukausittaisessa työvoimatutkimuksessa siirryttiin haastattelututkimukseen. Tätä ennen oli jo vuodesta 1977 alkaen tehty haastattelemalla ns. työvoimatutkimuksen vuosiosaa syksyisin. Vuosiosa tehtiin viimeisen kerran syksyllä Suomesta tuli vuonna 1995 Euroopan unionin jäsenmaa. Euroopan unionin jäsenmaissa tehdään asetuksen mukainen työvoimatutkimus sen tilastoviraston Eurostatin antamien ohjeiden mukaisesti. Suomessa tehtiin ensimmäinen EUtyövoimatutkimus keväällä Suomen kansallinen kuukausittainen työvoimatutkimus uudistettiin perusteellisesti vuonna 1997, jolloin siirryttiin paperilomakkeelta tietokoneavusteiseen haastatteluun. Tietosisältöä laajennettiin, menetelmää kehitettiin ja käsitteet ja määritelmät yhdenmukaistettiin vastaamaan entistä paremmin Euroopan unionin ja kansainvälisen työjärjestön ILOn ohjeita ja suosituksia. Viimeisin tarkennus työttömän määritelmään tehtiin toukokuussa Tulokset ovat nyt kansainvälisesti vertailukelpoisia. Vuonna 1998 tuli voimaan työvoimatutkimuksia koskeva asetus EY 577/1998. Asetus määrää jäsenmaiden työvoimatutkimuksen jatkuvaksi, eli tiedot kerätään viikoittain. Asetus vaikuttaa myös tietosisältöön ja sitä tarkistetaan ajoittain. Asetus toteutettiin Suomessa asteittain vuosina Kotitalouksia haastateltiin keväisin vuosina , vuodesta 2002 lähtien kotitaloustietoja kerätään osaotokselta ympäri vuoden. 2.2 Käyttötarkoitus Työvoimatutkimuksen tilastot palvelevat useita eri virastoja ja laitoksia. Tutkimustietoja käyttävät mm. työministeriö, valtiovarainministeriö, valtioneuvoston kanslia, työnantaja- ja työntekijäjärjestöt, Suomen Pankki, yliopistot ja tutkimuslaitokset sekä pankkiiriliikkeet. Myös useat aluesuunnittelusta vastaavat elimet, esim. työvoima- ja elinkeinokeskukset, maakuntienliitot ja lääninhallitukset käyttävät työvoimatutkimusta mm. suunnitelmien ja ennusteiden tekoon sekä päättäessään työvoimapolitiikasta kuten esim. työllisyysmäärärahoista ja uudelleenkoulutuksesta. Tilastojen avulla voidaan seurata erilaisten päätösten ja toimenpiteiden vaikutusta työllisyystilanteeseen. Tilastoja käytetään myös EU:n poliittisen päätöksenteon tukena. Kansainväliset järjestöt kuten Taloudellisen yhteistyön järjestö OECD, Kansainvälinen työjärjestö ILO sekä EU:n eri yksiköt ja Euroopan Keskuspankki EKP käyttävät työvoimatutkimuksen tilastoja. Tilastokeskuksessa työvoimatutkimuksen tilastoja käytetään esimerkiksi kansantalouden tilinpidossa.6 Sivu 2-2 Työvoimatutkimus antaa kuukausittain nopean ja kattavan kuvan työmarkkinoiden muutoksista. Sen avulla saadaan tuoretta tilastotietoa työvoimasta, esim. kuinka moni käy työssä ja mikä on heidän työaikansa. Työvoimatutkimuksessa tilastoidaan kaikki työttömät työnhakutavasta riippumatta, ei vain työvoimatoimiston kautta työtä hakevat. Julkisuudessa seurataan erityisesti työttömyyden ja työllisyyden muutoksia edellisen vuoden vastaavasta kuukaudesta. Kausitasoitettuja lukuja käytetään seurattaessa muutosta edeltäviin kuukausiin. Tutkimus antaa myös arvokasta tietoa niistä työikäisistä henkilöistä, jotka eivät ole työssä tai työnhakijoina (mm. opiskelijat, eläkeläiset). Työvoimatutkimus toimii suhdannemittarina, joka kertoo sekä lasku- että noususuhdanteista. Työvoimatutkimuksen aikasarjat kuvaavat myös pitkällä perspektiivillä työmarkkinoiden muutoksia. Liitteessä 9 on yhteenveto tärkeimmistä käyttäjistä ja käyttötarkoituksista.7 Sivu Otos Tutkimusperusjoukko työvoimatutkimuksessa muodostuu kaikista Suomessa vakinaisesti asuvista 15 vuotta täyttäneistä mukaan lukien tilapäisesti ulkomailla olevat, joiden oleskelu ulkomailla kestää alle vuoden. Ulkomaalaiset, joiden oleskelu Suomessa on kestänyt tai tulee kestämään vähintään vuoden, kuuluvat myös perusjoukkoon. Otoskehikkona käytetään Tilastokeskuksen ylläpitämää väestötietokantaa, jota päivitetään väestön keskusrekisterin tiedoilla. Maassa asuvuus ja kotipaikka on määritelty henkikirjoitussäädösten mukaan. Tutkimuksessa haastateltavien määrä on joka kuukausi noin henkilöä. Kuukausiotos muodostuu viidestä rotaatioryhmästä, joissa kussakin on noin henkilöä. Kuukausiotos jaetaan satunnaisesti viikko-otoksiksi, so. kohdehenkilöt arvotaan kuukauden sisällä tutkimusviikoille joka tutkimuskerralla erikseen. Esimerkiksi tammikuussa kohdehenkilön tutkimusviikko, jolta tiedot kysytään, voi olla kuukauden ensimmäinen viikko ja seuraavalla kerralla huhtikuussa tutkimusviikko voi olla kuukauden viimeinen viikko. Kuukausiotoksen poimintatodennäköisyys on sama eri lääneissä eli noin joka 300. henkilö tulee mukaan kuukausiotokseen. Poikkeuksena on Ahvenanmaa, jossa poimintaväli on noin 150. Lisäksi poimitaan erillinen otos 75 vuotta täyttäneistä. Heitä ei haastatella, vaan heidän tietonsa imputoidaan vastaustiedostoon. 75 vuotta täyttäneiden tiedot toimitetaan neljännesvuosittain Eurostatille muiden tietojen yhteydessä. Eurostatille toimitetaan myös tietoja alle 15-vuotiaista lapsista. Otos poimitaan satunnaisotantana kahdesti vuodessa. Otos saatetaan ajan tasalle kerran kuukaudessa väestön keskusrekisteristä saatavilla tiedoilla. Otosta voidaan päivittää myös kohdehenkilön itsensä haastattelun yhteydessä antamilla tiedoilla. Työvoimatutkimus on paneelitutkimus, jossa kukin kohdehenkilö osallistuu normaalisti viisi kertaa tutkimukseen kuudentoista kuukauden aikana. Haastattelemalla samoja kohdehenkilöitä viisi kertaa saadaan varmempaa tietoa muutoksista. Tämä menettely mahdollistaa myös ns. virtatilastojen laadinnan. Työvoimavirrat antavat tietoa siitä, millaisista siirtymistä työvoiman muutokset ovat aiheutuneet (esim. opiskelijasta työlliseksi, työllisestä eläkeläiseksi tms.). Vuoden 2005 aikana siirrytään haastattelemaan myös kaikki vuotiaat joka kerta. Henkilön ikä määritellään todellisen iän mukaan. Tämän takia 14-vuotias kuuluu otokseen, mutta hän tulee mukaan vasta täytettyään 15-vuotta. Vastaavasti 74-vuotias saattaa jäädä kesken pois täytettyään 75 vuotta.8 Sivu Tulosten julkaiseminen Työvoimatutkimuksen kuukausihaastattelujen tuloksia julkaistaan Suomessa kuukausittain, neljännesvuosittain ja vuosittain. Neljännesvuosi- ja vuositilastot ovat kuukausitulosten keskiarvoja ja työpanostiedot summatietoja. Yhteinen lehdistötiedote työministeriön kanssa ilmestyy heti tulosten valmistuttua noin kolmen viikon kuluttua ko. tutkimuskuukaudesta. Kuukausijulkaisu ilmestyy noin kolmen viikon kuluttua ko. tutkimuskuukaudesta. Siinä on esitetty keskeisimmät tiedot iän, sukupuolen ja alueen mukaan sekä työllisyys-, työttömyys- ja työpanostiedot toimialoittain. Kunkin vuosineljänneksen viimeisen kuukausitiedotteen yhteydessä julkaistaan myös neljännesvuositietoja. Neljännesvuositilasto sisältää edellistä tarkempia ja yksityiskohtaisempia, mm. maakunnittaisia, ikäryhmittäisiä ja toimialoittaisia tietoja. Yksityiskohtaisimmat tulokset julkaistaan vuositilastossa, joka ilmestyy Suomen virallisen tilaston Työmarkkinat -julkaisusarjassa noin seitsemän kuukauden kuluttua tutkimusvuoden päättymisestä. Vuositulosten lisäksi julkaisussa kerrotaan mm. tutkimusmenetelmästä ja se sisältää keskeisten käsitteiden määritelmät. Heti alkuvuodesta, tavallisesti helmikuussa, ilmestyy suppea ennakkovuosijulkaisu. Työvoimatutkimuksen tietoja julkaistaan myös Suomen tilastollisessa vuosikirjassa ja Tilastokeskuksen Internet-sivuilla (http://www.tilastokeskus.fi/). Tietoja sisältyy myös Tilastokeskuksen aikasarjatietokantaan ASTIKAan ja aluetietokantaan ALTIKAan. Tuloksiin perustuen on tehty erillisselvityksiä, kuten koulutus- ja ammattirakennetilastot jne., joiden ilmestyminen ei ole säännöllistä. EU:lle toimitetaan neljännesvuosittain asetuksen mukainen tiedosto, josta EU tuottaa ja julkaisee jäsenmaittensa tietoja.9 Sivu Yleistä kenttätyöstä 5.1 Tutkimusviikko ja kenttätyöaika Työvoimatutkimuksessa on käytössä jatkuva tutkimusviikko. Tämä tarkoittaa haastattelujen jakamista tasaisesti vuoden kaikkien viikkojen kesken. Tutkimuskuukaudet muodostetaan täysien viikkojen perusteella 4 5 viikon pituisista jaksoista, jolloin kolme peräkkäistä jaksoa muodostavat vuosineljänneksen (lomakkeen kysymykset vaihtuvat osittain eri vuosineljänneksinä). Vuosineljänneksen kaksi ensimmäistä kuukautta sisältävät neljä viikkoa ja kolmas viisi viikkoa. Viikot määritellään päivämäärien perusteella ja ne alkavat maanantaina ja päättyvät sunnuntaina. Kenttätyöaika on pääsääntöisesti tutkimusviikkoa seuraavat kaksi viikkoa ja yksi päivä siten, että viimeiset tiedot on lähetettävä toisen kenttätyöviikon jälkeisenä tiistaina klo 9 mennessä. Kuukauden viimeisen tutkimusviikon kenttätyöaika on kuitenkin vain puolitoista viikkoa siten, että viimeiset tiedot on lähetettävä toisen kenttätyöviikon torstaina klo 9 mennessä. Juhlapyhät tms. saattavat aiheuttaa poikkeuksia kenttätyöaikaan. Tutkimusviikot ja kenttätyöajat ilmoitetaan vuosittain liitteessä 4. Kunkin kierroksen kohdelomakkeiden yhteydessä lähetetään saatekirje (ns. tyti-kirje), jossa kerrotaan ko. kuukauden tutkimusviikot ja kenttätyöajat. Lisäksi tutkimusviikko ilmoitetaan aina kohde- ja haastattelulomakkeilla. 5.2 Haastattelutapa Haastattelu tehdään tietokoneavusteisena puhelinhaastatteluna. Jos puhelinyhteyttä ei saada, tehdään käyntihaastattelu. Vastaajana voidaan käyttää varsinaisen kohdehenkilön lisäksi tietyillä ehdoilla ns. sijaisvastaajaa. 5.3 Haastattelukerrat Työvoimatutkimus on paneelitutkimus, jossa normaalisti sama kohdehenkilö haastatellaan viisi kertaa 16 kuukauden aikana. Haastattelukertojen väli on kolme kuukautta, paitsi 3. ja 4. haastattelukerran väli, joka on kuusi kuukautta. Esimerkiksi jos 1. haastattelu tapahtuu syyskuussa, ajoittuu 2. haastattelu joulukuulle, 3. maaliskuulle, 4. syyskuulle ja 5. joulukuulle. Vuoden 2005 aikana siirrytään myös kaikki vuotiaat haastattelemaan viisi kertaa. Liitteessä 5 on esitetty rotaatioryhmät ja tutkimuskerrat vuosittain.10 Sivu Kohdelomake Kohdelomake on haastattelijan työväline, jossa ovat kohdehenkilön tunnistetiedot ja jolle haastattelija merkitsee kohdehenkilön yhteystiedot, tehdyt yhteydenotot ja katotapauksissa kadon syyn. Lomakkeelle voi kirjoittaa myös muita kohdehenkilön tavoittamiseksi tarpeellisia tietoja kuten ajo-ohjeita yms. Liitteenä 6 on tyhjä kohdelomake. Eri tutkimusviikkojen kohdelomakkeet erotetaan eri väreillä seuraavasti: kuukauden ensimmäinen tutkimusviikko sininen kohdelomake kuukauden toinen tutkimusviikko harmaa kohdelomake kuukauden kolmas tutkimusviikko vihreä kohdelomake kuukauden neljäs tutkimusviikko punainen kohdelomake kuukauden viides tutkimusviikko oranssi kohdelomake. Lomakkeen oikeaan yläkulmaan on merkitty viikko-otoksen tunnus, joka on muotoa TYXX (XX = tutkimusviikon numero). Kohdelomakkeella on seuraavat tiedot: A-rivi: haastattelijanumero lokerossa "65 74 v" on rasti (x), jos henkilö on täyttänyt tai täyttää tutkimuskuukauden loppuun mennessä 65 vuotta lokeroon "Kerta" on merkitty haastattelukerta (l 5) tutkimusviikko lokerossa "Muu tutkimus" on lisätutkimustunnus, jos kohdehenkilölle tehdään myös lisätutkimus. B-rivi: tutkimusvuosi ja -kuukausi kohdassa "kk" ja kohdenumero kohdassa "Kno". Kohdenumeron kolme ensimmäistä merkkiä on samalla rotaatioryhmän tunnus. kotipuhelinnumero ja työ- / muu puhelinnumero. Ensimmäisellä haastattelukerralla kohdehenkilölle haetaan puhelinnumero, joka merkitään kohdelomakkeelle. Numero merkitään suuntanumeroineen. Suuntanumero erotetaan puhelinnumerosta väliviivalla. Jos puhelinnumeroa ei löydy, merkitään viiva. Puhelinnumero tarkistetaan haastattelun päätyttyä ja merkitään käyttöliittymässä kohdehenkilön yhteystietoihin (ks Yhteys- ja kontaktitietojen merkintä). C-rivi: kunnan numero ja nimi kylä / kaupunginosa (ei käytössä) postinumero11 Sivu 5-3 kiinteistötunnus rakennusnumero osoitenumero äänestysalue (ei käytössä). D rivi: kohdehenkilön nimi lähiosoite postinumero ja postitoimipaikka. Osoite tarkistetaan haastattelun päätyttyä ja tarvittaessa korjataan käyttöliittymässä kohdehenkilön yhteystietoihin (ks Yhteys- ja kontaktitietojen merkintä). E-rivi: E-rivillä on kohdehenkilöstä sekä enintään viidestä samassa asuinhuoneistossa asuvasta henkilöstä (viitehenkilöistä): nimi ja henkilötunnus kieli sukupuoli siviilisääty syntymäkunnan numero edellisen kotikunnan numero vuosi, jolloin on muuttanut nykyiseen kotikuntaan (ei käytössä) ammatti kansalaisuustunnus väestörekisteri (ei käytössä) jäsennumero. Näitä tunnistetietoja ei päivitetä tutkimuksen kuluessa, joten ne saattavat olla vanhentuneita. Jos käyttöliittymän huomautusruudulle on kirjoitettu tietoja, E-riville on tulostettu huomautusruudulta 45 ensimmäistä merkkiä. F-rivi: F-riville haastattelija merkitsee haastattelun lopputuloskoodin. Saadun haastattelun lopputuloskoodi on 01 ja kadon lopputuloskoodi on sama kuin haastattelulomakkeelle merkitty. G-rivi: G-riville on tutkimuskerroilla 2 5 merkitty joitakin edellisen vastauskerran tietoja kohteen tavoittamisen helpottamiseksi. edellisen haastattelun tehneen haastattelijan numero lopputulos haastattelutapa kuka tiedot antoi tutkimusvuosi / -kuukausi12 Sivu 5-4 kohdehenkilön pääasiallinen toiminta. Jos rivi on tyhjä ja tutkimuskerta on 2 5, kysymyksessä on henkilö, joka 15 vuotta täytettyään tulee mukaan kesken rotaation. H-rivi: H-riville on tulostettu seuraavia kohdehenkilön työpaikkaa koskevia tietoja: työantajan / yrityksen nimi toimipaikan nimi toimiala lähiosoite postinumero ja -toimipaikka sijaintikunta ammatti viikkotyöaika. Ensimmäistä kertaa tutkimuksessa mukana olevan kohdehenkilön työpaikkatiedot on saatu Tilastokeskuksen työssäkäyntitilastosta (ei sisällä ammattia ja viikkotyöaikaa). Tietoja käytetään aputietoina esim. työpaikan nimeä ja toimialaa merkittäessä, mutta niitä ei lueta haastateltavalle. Toista tai useampaa kertaa mukana olevan kohdehenkilön työpaikkatiedot ovat edelliseltä haastattelukerralta. Samat tiedot on esitäytetty haastattelulomakkeelle, jossa ne tarkistetaan. I-rivi: I-riville merkitään yhteydenottotiedot. Jokaisesta yhteydenotosta täytetään oma rivi paitsi jos soittoyrityksiä on monta samana päivänä eri kellonaikoihin, voi kohtaan kirjoittaa useita yrityksiä saman päivän aikana. Kohtaan Yhteydenottotapa merkitään kohdekirjeen lähettäminen, käynnit ja puhelinsoitot. Merkitään X jos haastattelija on ottanut yhteyden, 0 jos haastateltava on ottanut yhteyden. Kohtaan Yhteydenottoaika merkitään yhteydenoton päivämäärä ja kellonaika. Kohtaan Tavattu henkilö merkitään rivillä K olevien koodien mukaan henkilö, jonka kanssa on keskusteltu. Kohtaan Sovittu haastatteluaika merkitään sovitun haastattelun päivämäärä ja kellonaika. Kohtaan Tapa merkitään haastattelutapa K-rivillä olevien koodien mukaan. Tähän kohtaan merkitään myös soitot numerotiedusteluun, osoitepalveluun ym. J-rivi: J-riville kirjoitetaan katotapauksissa kadon syy tai jos kohteen tavoittamiseen on liittynyt jotain erityistä. K-rivi: K-riville on merkitty lomakkeella käytettyjen koodien selitykset.13 Sivu Yhteys- ja kontaktitietojen merkintä Haastattelun päätyttyä vastaajalle kerrotaan seuraavasta haastattelusta ja tarkistetaan osoite- ja puhelinnumerotiedot, jotka lisätään / korjataan käyttöliittymän yhteystietoihin. Lisäksi huomautusruudulle kirjoitetaan, jos seuraavan kerran tavoittamiseen liittyy erityistä huomioitavaa. Yhteys- ja kontaktitiedot kulkevat käyttöliittymässä kohdehenkilön mukana eri tutkimuskerroille. Kohdehenkilön nimi-, osoite- ja puhelinnumerot lisätään / korjataan valitsemalla kohdehenkilön yhteystietonäytöllä toiminto Muuta yhteystietoja. Osoitteet kirjoitetaan täydellisinä postinumeroineen ja puhelinnumerot suuntanumeroineen. Kohdehenkilöltä kysytään mahdollisuutta haastattelun tekemiseen myös työ- tai matkapuhelinnumerosta. Puhelinnumeroita voi merkitä neljä kappaletta. Numeroiden perään voi kirjoittaa tarkennuksen kuten koti, työ, matka. Yhteystietoja pääsee päivittämään sekä ennen että jälkeen haastattelun. Yhteystiedot esitäytetään kohdelomakkeelle seuraavalla tutkimuskerralla (puhelinnumeroita esitäytetään enintään kaksi). Huomautusruudulle kirjoitetaan tarvittaessa ns. kontaktitiedot. Huomautusruudulle siirrytään valitsemalla kohdehenkilön yhteystietonäytöllä toiminto Avaa huomautus. Kontaktitietoihin kirjoitetaan seuraavalla tutkimuskerralla erityisesti huomioitavia tietoja, jotka helpottavat kohdehenkilön tavoittamista / haastattelua. Kontaktitietoihin merkitään esim. muuttuva osoite, sopiva haastatteluaika, puhuttelutapa jne. Tärkeimmät asiat kirjoitetaan huomautuksen alkuun, jolloin ne näkyvät myös kohdelomakkeen E-rivillä. 5.6 Suorat ja sijaishaastattelut Haastattelu tehdään pääsääntöisesti kohdehenkilölle itselleen. Kustannusten säästämiseksi ja kadon pienentämiseksi voidaan tietyissä tilanteissa käyttää ns. sijaisvastaajaa. Jos kohdehenkilöä itseään ei ole mahdollista haastatella kenttätyöaikana, pyritään haastattelutiedot kysymään joltain muulta kuin varsinaiselta kohdehenkilöltä. Sijaisvastaajan tulee hyvin tuntea kohdehenkilö ja hänen olosuhteensa. Sijaisvastaajana voidaan käyttää: kohdehenkilön puolisoa / avopuolisoa, vanhempia ja 15 vuotta täyttänyttä lasta tai sisarta / veljeä. Näiden tulee asua samassa kotitaloudessa kuin kohdehenkilö. kohdehenkilön (esim. sairas, vanhus) hoidosta vastaavaa henkilöä laitoshenkilökuntaa (esim. vanhusten hoitolaitoksessa). Sijaishaastattelua ei saa tehdä, jos kohdehenkilö itse kieltäytyy haastattelusta. Ensimmäistä kertaa tutkimuksessa mukana olevan kohdalla sijaishaastattelua on käytettävä harkiten (esim. vanhempi voi antaa lastaan koskevat tiedot). Sijaisvastaajaa voidaan käyttää heti, jos on selvää ettei kohdetta itseään tavoiteta tai voida haastatella kenttätyöaikana. Sijaisvastaajaa ei tule käyttää jos ilmenee, että kohdehenkilö itse on melko varmasti tavoitettavissa kenttätyöaikana.14 Sivu Siirrot Oman haastattelualueen ulkopuolelle muuttaneet kohdehenkilöt, jotka voidaan tavoittaa puhelimitse, jäljittää ja haastattelee aina se haastattelija, jolle lomake on alunperin lähetetty. Oman alueen ulkopuolelle muuttaneet käyntikohteet siirretään ko. alueen haastattelijalle. Tällaisessa tapauksessa otetaan välittömästi yhteys kenttäsihteeriin uuden haastattelijan saamiseksi. Jos haastattelija on estynyt kenttätyöaikana lyhyen poissaolon vuoksi tekemästä haastatteluja, siirroista voi sopia etukäteen alueryhmän kanssa. Myös tällaiset itse sovitut siirrot ilmoitetaan kenttäsihteerille. Normaali siirto tehdään siten, että muuttuneet osoitetiedot korjataan ensin "Kohdehenkilön yhteystiedot" -näytössä valitsemalla Muuta yhteystietoja. Sen jälkeen valitaan "Siirto toiselle" ja kirjoitetaan huomautusruudulle, kenelle kohde siirretään ja kenen kanssa siirrosta on sovittu. Lisäksi huomautusruudulle kirjoitetaan olennaiset yhteydenottotiedot yms. mitä kohdehenkilön tavoittamiseksi on jo tehty ja mikä voi olla avuksi uudelle haastattelijalle. Jos siirrolla on erityisen kiire ja siirto joudutaan tekemään sellaisena aikana, että keskusyksiköstä ei ole ketään siirtoja tekemässä, käytetään Pikasiirtoa. Pikasiirrossa on aina ensin sovittava puhelimitse siirrosta sen haastattelijan kanssa, jolle siirto tehdään. Pikasiirto tehdään siten, että ensin korjataan yhteystietoihin muuttuneet osoitetiedot ja sen jälkeen valitaan Pikasiirto. Kirjoitusruudulle kirjoitetaan aina ensimmäiseksi siirron saavan haastattelijan numero nelimerkkisenä ja vasta sen jälkeen muu viesti. Kun siirto omalle koneelle on tehty, otetaan tietoliikenneyhteys.15 Sivu Kadon merkitseminen Kato merkitään siirtymällä ensin haastattelulomakkeen alkuun, painetaan CTRL + ENTER ja valitaan vaihtoehto Katokohde. Työvoimatutkimuksessa on käytössä seuraava katoluokitus. NETTOKATO 11: Kieltäytyi pysyvästi antamasta haastattelua kieltäytyi, ei tiedetä tarkempaa syytä kieltäytyi ajanpuutteeseen vedoten kieltäytyi periaatteellisista syistä kieltäytyi sairauteensa vedoten (pysyvä tai tilapäinen sairaus, muuten haastateltavissa) kieltäytyi tutkimuksen aiheen vuoksi joku muu (perheenjäsen) kieltäytyi vastaajan puolesta kieltäytyi tiedonkeruumenetelmän vuoksi (kieltäytyi haastattelusta, vastaisi postikyselyyn) 19: Kieltäytyi tilapäisesti antamasta haastattelua kieltäytyi ko. kierrokselta (esim. ajanpuutteen, tilapäisen sairauden tms. syyn takia), mutta voi jatkokierroksilla tulla mukaan 21: Ei tavoitettu (eikä ole voitu käyttää sijaisvastaajaa) ei tavoitettu, osoite ja / tai puhelinnumero tiedossa osoite tuntematon, asuinpaikkaa ei löydetä tilapäisesti poissa (esim. työkomennuksella, ulkomailla, opiskelemassa, lomalla) tavattu, ei kieltäydy, mutta aikaa ei saada sovittua laitoksessa (esim. vankila, sairaala) eikä haastattelua pystytä tekemään 23: Tilapäisesti poissa (ei sijaisvastaajaa) tilapäisesti ulkomailla (ulkomailla oleskelu kestää alle vuoden) tilapäisesti laitoksessa 32: Haastattelua ei voitu tehdä kielen vuoksi vastaajan käyttämä kieli on muu kuin suomi tai ruotsi 34: Henkilö, joka ei kykene vastaamaan; esim. pysyvä sairaus tai vamma jne. 35: (Muu nettokato. Ei haastattelijan käytössä) keskusyksikkö käyttää erikoistapauksissa16 Sivu 5-8 BRUTTOKATO Edellisten lisäksi: 51: Henkilö kuollut 52: Henkilö muuttanut pysyvästi ulkomaille (ulkomailla oleskelu kestää vähintään vuoden) 55: (Muu bruttokato) keskusyksikkö käyttää erikoistapauksissa Katokoodeja 35 ja 55 haastattelija saa käyttää vain keskusyksikön luvalla. Keskusyksikkö käyttää niitä erikoistapauksissa, esim. jos kato on aiheutunut tietoliikennehäiriön tai mikron rikkoutumisen vuoksi (35) tai otantavirheen vuoksi (55). 5.9 Tutkimuksen keskeyttäminen Eräissä poikkeustapauksissa tutkimus voidaan kohdehenkilön osalta keskeyttää antamalla Tilastokeskuksessa ns. esitäytön ohjauskoodi. Katotapauksissa tutkimus keskeytetään, jos kadon syy on 11 (kieltäytynyt), 32 (muu kieli), 34 (pysyvä sairaus), 51 (kuollut), 52 (ulkomailla yli vuoden) ja 55 (muu bruttokato) tai jos kahdella peräkkäisellä kierroksella ei kohdehenkilön olinpaikasta saada mitään tietoa. Tällöin haastattelulomakkeelle tehdään kadon merkitsemisen yhteydessä keskeytysehdotus. Saadun haastattelun jälkeen tutkimus voidaan keskeyttää, jos kohdehenkilön elämäntilanne on vaikean sairauden tai korkean iän takia (esim. laitoksessa oleva) sellainen, että haastattelujen jatkaminen tuntuu täysin sopimattomalta. Tilanteen on oltava sellainen, ettei se muutu puolentoista vuoden aikana. Näille tapauksille saatu vastaus kopioidaan suoraan seuraaville tutkimuskerroille. Keskeytysehdotus tehdään haastattelulomakkeen lopussa. Tätä menettelyä pitää käyttää harkiten, koska vastausten kopiointi saattaa vääristää tuloksia Seuraavien kertojen esittely Haastattelun lopuksi kerrotaan vastaajille jatkosta ja kysytään seuraavan kerran tavoitettavuudesta (ks Haastattelukerrat). Jatkokierroksilla haastattelu on lyhyempi, koska haastattelulomakkeella hyödynnetään edellisen vastauskerran tietoja.17 Sivu Lisätutkimukset / lisäkysymykset Työvoimatutkimuksen yhteydessä voidaan tehdä lisätutkimuksia. Työvoimatutkimuksen kysymykset ovat hyviä taustamuuttujia monille tutkittaville asioille. Lisätutkimukset voivat olla joko Tilastokeskuksen omia tai ulkopuolisen tilaajan toimeksiannosta tehtäviä. Erillisiä lisätutkimuksia varten tehdään aina omat ohjeet, oma lomake ja yleensä oma kohdekirje. Lisätutkimuksen kysymykset voivat myös olla liitettyinä suoraan työvoimatutkimuksen lomakkeeseen lisäkysymyksiksi, jolloin ne aukeavat työvoimatutkimuksen vastausten perusteella. Tällainen on esimerkiksi Korjausrakentaminen -tutkimus, joka tehdään kuukausittain ammatillisesti talonrakennusalalla työskenteleville. Jos lisätutkimuksen kysymykset ovat osana työvoimatutkimuksen haastattelulomaketta tai jos lisätutkimuksen aihealue on työelämää sivuava (esim. työolobarometri), ei kohdekirjettä laadita. Poikkeuksena on lisäkysymyksinä tehtävä vuokratiedustelu, josta lähetetään oma kohdekirje. Lisätutkimushaastattelun kesto yhdessä työvoimatutkimuksen kanssa voi olla keskimäärin enintään 30 minuuttia Laskutus Työvoimatutkimuksen projektinumero on TY81H. Sillä laskutetaan myös kaikki lisätutkimukset Yhteyshenkilöt Tilastokeskuksessa Kenttätyöhön liittyviin asioihin vastaa ensisijaisesti oman alueesi kenttäsihteeri ja Osmo Peltola, p. (09) Tietosisältöä koskeviin kysymyksiin vastaavat lisäksi työelämäyksikössä Mirja Tiisanoja, p. (09) ja Laura Hulkko, p. (09) Heidi Melasniemi-Uutela p. (09) Veli Rajaniemi, p. (09)18 Sivu Kenttätyövaiheet 6.1 Kohdelomakkeet haastattelijoille Kohteiden jako haastattelijoille tehdään koneellisesti haastattelualuerekisterin perusteella. Tilapäisten poissaolojen vuoksi koneellisen jaon ulkopuolelle jääneet kohteet jaetaan erikseen. Kunkin tutkimuskuukauden kohdelomakkeet lähetetään haastattelijoille yhdellä kertaa kuukauden ensimmäistä tutkimusviikkoa edeltävän viikon aikana. Kohdelomakkeiden saavuttua on viimeistään tarkistettava työtarvikkeiden riittävyys: käyntikortit /-tarrat kohdekirjeet kirjekuoret (kohdekirjeen lähetyskuori ja kohdelomakkeiden palautuskuori) työvoimatutkimuksen esite taskutilasto. Tarviketäydennykset tilataan postituksesta. Haastateltaville haetaan etukäteen puhelinnumerot. Ensimmäisen haastattelun yhteydessä kysytään lisäksi mahdollisuutta haastatella työpaikalta ja työnumeroa tai matkapuhelinnumeroa. Puhelinnumerot merkitään käyttöliittymän yhteystietoihin. 6.2 Kohdekirjeet haastateltaville Haastattelija lähettää kunkin viikko-otoksen kohdekirjeet käyntikortteineen haastateltaville kyseisen tutkimusviikon puolivälissä. Työvoimatutkimuksessa käytetään seuraavia kohdekirjeitä (liite 1): TY81 1: ensimmäistä kertaa mukana oleville puhelinkohteille TY81 2: ensimmäistä kertaa mukana oleville käyntikohteille TY81 3: kertaa mukana oleville käyntikohteille. Kotitalousosan kohteille on lisäksi omat kohdekirjeet. Käyntikortti niitataan tai tarrakäyntikortti liimataan kohdekirjeen oikeaan yläkulmaan. Kaikille tutkimuksessa ensimmäistä kertaa mukana oleville lähetetään kohdekirjeen mukana esite työvoimatutkimuksesta (liite 7) sekä taskutilasto. Mahdollisten lisätutkimusten kohdekirje lähetetään samalla. Lisätutkimusten kohdekirjeen lähettäminen puhelinkohteille kierroksilla 2 5 ei ole pakollista (ensimmäisellä haastattelukerralla voi kertoa lisätutkimusten mahdollisuudesta).19 Sivu Otoksen ja lomakkeen nouto Haastattelija noutaa kunkin tutkimuskuukauden viikko-otokset ( omat kohteet) ja lomakkeet kuukauden ensimmäisen tutkimusviikon puolivälissä ottamalla mikrolla tietoliikenneyhteyden. Tarkka noutopäivä ja kellonaika, jolloin lomake on noudettavissa, ilmoitetaan kohdelomakkeiden mukana lähetettävässä ns. tyti-kirjeessä. Tietojen siirron päätyttyä katsotaan lähetyksen mukana tullut viesti ja tarkistetaan Projektien tilasta, että kohdelomakkeiden ja saapuneiden kohteiden lukumäärät täsmäävät. Lisäksi harjoitushaastattelujen puolella käydään varmistamassa, että lomakkeet toimivat kunnolla. 6.4 Kohdehenkilöiden tavoittaminen / jäljittäminen Jos puhelinnumerossa ei vastata useamman eri kellonaikoina tehdyn soittoyrityksen jälkeen, tarkistetaan numeron oikeellisuus numerotiedustelusta. Jos puhelinnumeroa ei löydy, tehdään käyntihaastattelu. Jos vastaajaa ei tavoiteta, tarkistetaan osoite. Jos haastateltava on muuttanut, uusi osoite pyritään aina selvittämään. Uuden osoitteen selvittää se haastattelija, jolle kohdelomake on alunperin lähetetty. Uutta osoitetta voi jäljittää kysymällä esimerkiksi: postin osoitepalvelusta (ks. Haastattelijan käsikirja ) VRK:n maksullisesta osoitepalvelusta keskusyksikön postituksesta, josta on pääteyhteys väestön keskusrekisteriin isännöitsijältä / taloyhtiön huollosta vastaavalta naapureilta uusilta asukkailta. Puhelimitse tehtävien tavoituskertojen määrää ei ole rajoitettu. Ulkomaille ei soiteta. Tavoituskäyntejä tehdään enintään kaksi. Jos kohdehenkilöä ei tavoiteta ensimmäisellä käynnillä, jätetään osoitteeseen yhteydenottokortti, jossa pyydetään ilmoittamaan mahdollinen puhelinnumero. Lisäkäyntejä voi tehdä, jos ne eivät aiheuta oleellisia lisäkustannuksia. Jos on todennäköistä, ettei kohdehenkilöä tavoiteta kenttätyöaikana, voi haastattelun tehdä sopivalle sijaisvastaajalle. Kierroksilla 2 5 puhelinkohteille ei enää lähetetä kirjettä, vaan soitetaan suoraan (paitsi jos kohteelle tehdään myös lisätutkimus, voi lähettää molemmat kohdekirjeet). Käyntikohteille lähetetään kohdekirje TY81 3 käyntikortteineen. Ulkomailla olevien osalta toimitaan seuraavalla tavalla:20 Sivu 6-3 Merkitään kadoksi jos henkilö on muuttanut ulkomaille pysyvästi tai oleskelun siellä odotetaan kestävän yhteensä vähintään vuoden, merkitään kadoksi. Tutkimus keskeytetään antamalla Tilastokeskuksessa ns. esitäytön ohjaustieto. Kuuluu Suomen työvoimaan jos henkilö on tilapäisesti töissä ulkomailla suomalaisen työnantajan palveluksessa, hänet luetaan Suomen työvoimaan kuten myös YK-joukoissa palvelevat ja lähetystöissä työskentelevät. Tiedot kysytään sijaisvastaajalta. jos henkilö asuu ainakin osan ajasta Suomessa, mutta työskentelee ulkomaalaisen työnantajan palveluksessa, hänet luetaan samoin Suomen työvoimaan. Esimerkiksi laivoilla työskentelevät, öljynporauslautoilla työskentelevät ja rajakunnissa asuvat, jotka käyvät työssä naapurimaassa. henkilöt, jotka työskentelevät ulkomaalaisomistuksessa olevissa yrityksissä tai muissa työpaikoissa, jotka sijaitsevat Suomessa, luetaan Suomen työvoimaan. Tällaisia yrityksiä ovat esim. monikansalliset tietokonealan yritykset. Ulkomailla opiskelevat merkitään opiskelijoiksi. Tiedot kysytään sijaisvastaajalta. 6.5 Varsinainen haastattelu Ennen haastattelua varmistetaan esim. osoitteen tai syntymäajan avulla, että vastaaja on oikea henkilö. Sijaishaastattelussa varmistetaan sijaisvastaajan sopivuus. Haastattelulomakkeen tärkeimmät kysymykset ovat heti lomakkeen alussa. Jotta ensimmäistä kertaa mukana olevalla vastaajalla olisi edellytykset vastata mahdollisimman luotettavasti jo näihin ensimmäisiin kysymyksiin, annetaan hänelle lyhyen esipuheen avulla selvitys tulevasta haastattelusta. Jos kohdehenkilö haluaa lisätietoja tutkimuksesta, annetaan hänelle esimerkiksi seuraavaa informaatiota. Tarkoitus Työvoimatutkimuksen tarkoituksena on pitää työmarkkinaviranomaiset ajan tasalla Suomen työvoimatilanteesta. Kuukausittainen tutkimus antaa pikatilaston työssä olevista, työttömistä, tehdyistä työtunneista mm. sukupuolen, iän, alueen ja elinkeinon mukaan jaoteltuna. Tutkimusta käytetään myös suhdannemittarina (nousu- ja laskusuhdanteet) ja samoin tutkimus antaa tietoa rakenteellisista muutoksista työmarkkinoilla. Lisäksi tutkimuksen tuloksia käytetään kansainvälisissä vertailuissa. Näytä lisää
HAASTATTELUOHJE ELINOLOTUTKIMUS 1999/ ECHP Syyskuu 1999 2 SISÄLLYSLUETTELO: 1. Elinolotutkimus 1999... 3 1.1. Tutkimuksen tausta, tavoitteet ja sisältö.. 3 1.2. ECHP:n tulevaisuus ja tietojen käyttö... Lisätiedot SUOMI EUROOPASSA 2004. (ESS eli European Social Survey) haastattelijoiden työohjeet
TILASTOKESKUS Syyskuu 2004 Haastattelu- ja tutkimuspalvelut 00022 TILASTOKESKUS SUOMI EUROOPASSA 2004 (ESS eli European Social Survey) haastattelijoiden työohjeet 1. European Social Surveyn toisen kierroksen Lisätiedot Helsinki 2004. Selvitys työaikojen tilastoinnista Suomessa ja kansainvälisesti
Helsinki 2004 Selvitys työaikojen tilastoinnista Suomessa ja kansainvälisesti 2004 Tilastokeskus Tietoja lainattaessa lähteenä on mainittava Tilastokeskus. ISBN 952-467-327-4 Edita Prima Oy, Helsinki 2004 Lisätiedot SUOMI EUROOPASSA 2002. haastattelijoiden työohjeet
TILASTOKESKUS 4.9.2002 Haastattelu- ja tutkimuspalvelut 00022 TILASTOKESKUS SUOMI EUROOPASSA 2002 (ESS eli European Social Survey) haastattelijoiden työohjeet 1. Tutkimuksen taustaa ESS (European Social Lisätiedot SVT Työmarkkinat 2002:17 Arbetsmarknaden Labour market. Työttömyys ja työllisyys tilastoissa Tilastokeskuksen ja työministeriön tilastojen vertailua
SVT Työmarkkinat 2002:17 Arbetsmarknaden Labour market Työttömyys ja työllisyys tilastoissa Tilastokeskuksen ja työministeriön tilastojen vertailua Helsinki 2003 Tiedustelut: SVT Suomen virallinen tilasto Lisätiedot Työvoimatutkimuksen lomake vuodelle 2014
NIMI KYSYMYS POLKU Työvoimatutkimuksen lomake vuodelle 2014 Tilastokeskus Tällä värillä uudet kysymykset, muutokset ja lisäykset vuoden 2013 lomakkeesen verrattuna Työvoimatutkimus perusosa 2014 TIETOJA, Lisätiedot ESS 2012 TUTKIMUS SUOMALAISTEN ASENTEISTA (SUOMI EUROOPASSA) TYÖOHJEET VASTUUHENKILÖT:
24.8.2012 Haastattelupalvelut Markku Nieminen A3682 ESS 2012 TUTKIMUS SUOMALAISTEN ASENTEISTA (SUOMI EUROOPASSA) TYÖOHJEET VASTUUHENKILÖT: Professori Heikki Ervasti Turun yliopisto, Sosiaalipolitiikan Lisätiedot KOTITALOUDEN MUODOSTAMISTA VARTEN TEHTÄVÄT KYSYMYKSET
ELINOLOTUTKIMUS 1998. KOTITALOUSKOHTAISET JA HENKILÖITTÄISET KYSYMYKSET. Blaise III Haastattelun lukuohje Haastattelussa perusperiaatteena on, että kysymyksestä siirrytään numerojärjestyksessä seuraavaan, Lisätiedot Erilaisia työttömiä erilaisissa tilastoissa
Kansantaloudellinen aikakauskirja 96. vsk. 4/2000 Matti Sihto ja Mikko Myrskylä Erilaisia työttömiä erilaisissa tilastoissa MATTI SIHTO YTT, Neuvotteleva virkamies Työministeriö MIKKO MYRSKYLÄ Valt.yo Lisätiedot KOTITALOUDEN MUODOSTAMISTA VARTEN TEHTÄVÄT KYSYMYKSET
FINLAND, EU-SILC 2008 (IRP 2007) TU20 ja TU22, Tulo- ja elinolotutkimus 2007, haastattelulomakkeen kysymykset TU20 ja TU22, vastaavasti1. ja2. tutkimuskerran lomake. Kenttätyöskentely tammikuusta 2008 Lisätiedot Työpaikkatapaturmat ja työperäiset sairaudet
1(10) Elinolot / Työelämä 24.1.2007 Tiedustelut: Laura Hulkko, p. 09-1734 2611 laura.hulkko@tilastokeskus.fi Työpaikkatapaturmat ja työperäiset sairaudet Työvoimatutkimuksen ad hoc -lisätutkimus 2007 Haastattelijan Lisätiedot Vuoden 1950 väestölaskennan otosaineiston käsikirja. Käsikirjoja 38
Vuoden 1950 väestölaskennan otosaineiston käsikirja Käsikirjoja 38 Käsikirjoja 38 Vuoden 1950 väestölaskennan otosaineiston käsikirja Helsinki 2013 Tiedustelut: Jari Nieminen 09 17 341 Taitto: Marita Potila Lisätiedot ANSIOTURVAN ABC. Vakuuttava työttömyyskassa
ANSIOTURVAN ABC Vakuuttava työttömyyskassa Vakuuttava työttömyyskassa YTK uudella ilmeellä vuoteen 2012 YTK uudisti vuoden 2011 lopussa visuaalista ilmettä. Myös tämä Ansioturvan ABC muuttui tässä yhteydessä. Lisätiedot Työolojen muutokset 1977 2013. Hanna Sutela Anna-Maija Lehto
Työolojen muutokset 1977 2013 Hanna Sutela Anna-Maija Lehto Työolojen muutokset 1977 2013 Hanna Sutela Anna-Maija Lehto Helsinki Helsingfors 2014 Tiedustelut Förfrågningar Inquiries: Hanna Sutela Puh. Lisätiedot TERVETULOA TYÖELÄMÄÄN!
TYÖELÄMÄN ABC TERVETULOA TYÖELÄMÄÄN! Työelämässä pärjää, kun osaa pelisäännöt. Ne ovat kaikille samat. Omista oikeuksista kannattaa pitää kiinni ja omat velvollisuudet pitää myös tuntea. Työelämän ABC-opas Lisätiedot SISÄLLYSLUETTELO. Auli Hänninen Toimitusjohtaja. Päivärahan hakeminen 3. Päivärahaoikeuden esteet 8. Työvoimapoliittiset edellytykset 10
Ansioturvan ABC 2011 YTK viettää juhlavuottaan jäsenten palvelun merkeissä Vuosi 2010 oli haasteellinen vuosi työttömyyskassoille. Taantuman johdosta työttömyys kosketti voimakkaasti myös YTK:n jäsenistöä. Lisätiedot Työolojen kolme vuosikymmentä Työolotutkimusten tuloksia 1977 2 008. Anna-Maija Lehto Hanna Sutela
Työolojen kolme vuosikymmentä Työolotutkimusten tuloksia 1977 2 008 Anna-Maija Lehto Hanna Sutela Työolojen kolme vuosikymmentä Työolotutkimusten tuloksia 1977 2008 Anna-Maija Lehto Hanna Sutela Helsinki Lisätiedot Ansioturvan ABC 2010 PÄIVÄRAHAN HAKEMINEN SISÄLLYSLUETTTELO. Sisällysluettelo. Päivärahan hakeminen 3. Päivärahaoikeuden esteet 8
ANSIOTURVAN Vakuuttava työttömyyskassa Vakuuttava työttömyyskassa Ansioturvan ABC 2014 Maksoimme vuonna 2013 ansiopäivärahaa työttömille ja lomautetuille jäsenillemme noin 500 miljoonaa euroa. Kuukausittain Lisätiedot Työelämäsertifikaatti
Työelämäsertifikaatti Työelämäsertifikaatti on osaamissertifikaatti, jonka sisältää keskeisiä asioita suomalaisen työelämän pelisäännöistä sekä suomalaisesta työlainsäädännöstä. Työelämäsertifikaatin tavoitteena Lisätiedot Kulutustutkimus 2012. Käyttäjän käsikirja. Käsikirjoja 46
Kulutustutkimus 2012 Käyttäjän käsikirja Käsikirjoja 46 Käsikirjoja 46 Kulutustutkimus 2012 Käyttäjän käsikirja Helsinki 2014 Tiedustelut: Tarja Hatakka Juha Nurmela 029 551 1000 kulutus.tilastokeskus@tilastokeskus.fi Lisätiedot Omaishoitajan hoitovapaa
Omaishoitajan hoitovapaa Työryhmän loppuraportti Helsingissä 31 päivänä lokakuuta 2008 Työ- ja elinkeinoministeriölle Yli 120 kansanedustajaa on allekirjoittanut kansanedustaja Arto Satosen (kok.) lakialoitteen Lisätiedot PERUSARVOT PUNTARISSA NUORISOBAROMETRI 2007
Itsensätyöllistäjät Suomessa 2013 Anna Pärnänen Hanna Sutela Itsensätyöllistäjät Suomessa 2013 Anna Pärnänen Hanna Sutela Helsinki Helsingfors 2014 Tiedustelut Förfrågningar Inquiries: Anna Pärnänen Puh. Lisätiedot Selvitys Omnian ammattiopistosta vuosina 2009 ja 2010 valmistuneiden tilanteista
Selvitys Omnian ammattiopistosta vuosina 2009 ja 2010 valmistuneiden tilanteista Espoon seudun koulutuskuntayhtymä Omnia Kehittämispalvelut, Nitoja-hanke Syyskuu 2010 SISÄLLYS 1. Seurannan tarkoitus ja Lisätiedot PEREHDYTYSKANSIO TAMPERE
PEREHDYTYSKANSIO TAMPERE Helmikuu 2008 SISÄLLYSLUETTELO OVV lyhyesti...4 OVV:n tapa toimia...5 Salassapitovelvollisuus...5 Työntekijän toimenkuva...7 Asiakaspalvelu...7 Kohderyhmät...9 Vuokranantajat...9 Lisätiedot 2016 © DocPlayer.fi Yksityisyyskäytäntö | Palveluehdot | Palaute